paragraph_text: Crkva je započeta 1377. god. kao rimokatolička župna crkva, a Ulrich Ensingena je 1392. god. započeo njenu rekonstrukciju koja je većinom završena 1405. god., kada je i posvećena iako nije bila potpuno dovršena zbog konstrukcijske greške; naime brodovi nisu mogli nositi teške svodove. Nakon pojave reformacije (1530.) građani Ulma su se odlučili glasovanjem (1543.) pretvoriti je u luteransku crkvu. Tako je postala najveća protestantska crkva u svijetu. Tada je i nastavljena gradnja tornja koji je premašivao 100 m, no zbog financijskih problema nije dovršen. Dovršen je tek 31. svibnja 1890. god. i iznosio je visinu od 161,53-161,70 m, a 29. lipnja iste godine svečano je proslavljen dovršetak crkvee. Dana 17. prosinca 1944. god., katedrala je strašno stradala u savezničkom bombardiranju kada je uništena većina povijesnog središta grada. Posjetitelji se mogu uspeti spiralnim stubištem na visinu od 157 m od dna crkve.